Byrettens dom blev ændret, således at straffen på fængsel i 30 dage blev gjort betinget, idet fuldbyrdelse af straffen blev udsat og bortfalder efter en prøvetid på 1 år fra denne dom på betingelse af,... Vis mere
Ret: Vestre Landsret (2. instans)
Faggruppe: Straffesag — Almindelig domsmandssag
Sagsemner: Seksual forbrydelser;

/

Dom i sag om blufærdighedskrænkelser begået af køreprøvesagkyndig  
30-11-2017  

V.L. S-0777-17 

Vestre Landsret har den 30. november 2017 afsagt dom i en sag, hvor en køreprøvesagkyndig fra Randers var
tiltalt for overtrædelse af straffelovens § 150 og § 232 om offentligt ansattes misbrug af stillingen og blufærdig-
hedskrænkelse. Tiltalen angik udtalelser af seksuel karakter, som den køreprøvesagkyndige var kommet med
under køreprøver.  

Den køreprøvesagkyndige var i forhold 1 tiltalte for både stillingsmisbrug og blufærdighedskrænkelser ved over
for fire yngre kvinder at være fremkommet med udtalelser af seksuel karakter og af en sådan grovhed, at udtalel-
serne var egnet til at krænke blufærdigheden. I forhold 2 var den køreprøvesagkyndige tiltalt for at have misbrugt
sin stilling ved over for 11 yngre kvinder at være fremkommet med udtalelser, der var generelt krænkende, men
som ikke havde en sådan karakter, at de udgjorde en krænkelse af blufærdigheden. 

Den køreprøvesagkyndige blev ved Retten i Randers’ dom af 5. april 2017 fundet skyldig i både forhold 1 og 2 og
idømt 30 dages betinget fængsel med vilkår om samfundstjeneste. Dommen blev anket af den køreprøvesagkyn-
dige med påstand om frif indelse.

Ved landsrettens dom blev byrettens afgørelse af skyldspørgsmålet i forhold 1 stadfæstet. Landsretten var således
enig med byretten i, at tiltalte var skyldig i over for fire yngre kvinder under køreprøver at være fremkommet med
udtalelser, der u dgjorde misbrug af stillingen og blufærdighedskrænkelse. Landsretten fandt det ligeledes for
bevist, at tiltalte i forhold 2 over for 11 yngre kvinder var fremkommet med udtalelser, der havde seksuel karak-
ter, som var i hvert fald upassende. Et flertal af landsrettens medlemmer (5 medlemmer) fandt imidlertid, at der
ikke herved forelå en strafbar overtrædelse af straffelovens bestemmelser om stillingsmisbrug. Landsrettens min-
dretal (1 medlem) anså ligesom byretten, at også disse udtalelser udgjorde strafbar misbrug af stillingen.  

Selvom tiltalte blev frifundet i forhold 2, tiltrådte landsretten byrettens udmåling af straffen til 30 dages betinget
fængsel. Landsretten lod vilkåret om samfundstjeneste udgå og henviste herved navnlig til de følger, som sagen
havde haft for tiltalte.